hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy da hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Երեկ պարզվեց, որ Ռոբերտ Քոչարյանին կալանքից ազատելու որոշումը կայացրած դատավոր Դավիթ Գրիգորյանը նաև որոշել է կասեցնել Մարտի 1-ով Քոչարյանի ու մյուսների քրգործը և այն քննության ուղարկել Սահմանադրական դատարան՝ պարզելու Ռոբերտ Քոչարյանի անձեռնմխելիության իրավունքը ու նրան որպես մեղադրանք առաջադրված Սահմանադրական կարգի տապալման 300.1 հոդվածի սահմանադրականությունը:
Ուշագրավն այն է, որ կասեցման որոշման մեջ դատավորի գնահատականները համընկել են Քոչարյանի պաշտպանական խմբի գնահատականներին ու նրանք լիովին համակարծիք են: Կալանքի գործով դատական նիստերի ժամանակ, սակայն, դատավորը որևէ կասկած չի հայտնել Ռոբերտ Քոչարյանի անձեռնմխելիության առթիվ:
Դատարանն անգամ դատավարական կողմերին չի տեղեկացրել կասեցման որոշման մասին. Ոչ դատախազությունը, ոչ տուժողների ներկայացուցիչները չեն իմացել այդ որոշման մասին: Նրանք արդեն հայտարարել են, որ կասեցման որոշումը բողոքարկելու են, քանի որ խախտվել են դատավարական նորմերն ու իրենց իրավունքները:
Նշենք, որ այդ որոշումը հաջորդեց վարչապետի կոչով դատարանների մուտքերը արգելափակելու ակցիային ու դատավորներին ուղղված Փաշինյանի ելույթին: Մինչ այդ Ֆեյսբուքում տեղեկություն էր տարածվել, որով բացահայտվել էր այս ծրագիրը:
Ըստ այդմ՝ Քոչարյանի ազատ արձակելու որոշումը գրել են Վերաքննիչ Դատարանի երեք դատավորներ՝ Վերաքննիչ քրեական դատարանի նախագահ Վազգեն Ռշտունին և նույն դատարանի դատավորներ Արշակ Վարդանյանն ու Մխիթար Պապոյանը: Վերջինս նաև Դատավորների ընդհանուր ժողովի կարգապահական հանձնաժողովի նախագահն է: Իսկ դատավոր Դավիթ Գրիգորյանը միայն կընթերցել է այն:
Բացի դա գրվել էր, որ վերոնշյալ անձիք որոշել են կասեցնել Քոչարյանի գործի քննությունը և գործը ուղարկել Սահմանադրական Դատարան: Քոչարյանը կասեցված գործի պարագայում չի կարող լինել կալանքի տակ: Վերաքննիչ Դատարանը, Վազգեն Ռշտունու գլխավորությամբ՝ այն հիմքով, որ գործը կասեցված է և գտնվում է Սահմանադրական դատարանում, կարող է մերժել Քոչարյանի խափանման միջոցի փոփոխման վերաբերյալ Գլխավոր Դատախազի բողոքը :
Ըստ նույն տեղեկության՝ Սահմանադրական Դատարանը ՀՀԿ ական Հրայր Թովմասյանի գլխավորությամբ, մեկ տարի գործը կարող է քննել և որոշում կայացնել հօգուտ Քոչարյանի՝ նրան ազատելով իր հիմնական՝ Սահմանադրական կարգի տապալման իր հիմնական մեղադրանքից:
Չնայած շրջանառված տեղեկությունը դատարանի երեկվա որոշմամբ, կարելի է ասել, հաստատվեց, Ռոբերտ Քոչարյանի պաշտպան Հայկ Ալումյանը մեզ հետ զրույցում այն «բամբասանքի մակարդակով տարածվող ինչ-որ բան» որակեց: Ալումյանը համոզված է, որ ՍԴ-ում գործը երկար չի քննվի: «Ամենաառաջին օրից սկսած ենք այս միջնորդությունը ներկայացրել, որ անհրաժեշտ է գործը կասեցնել, դիմել ՍԴ»,-ասաց նա:
Ալումյանի հավաստիացմամբ՝ ՍԴ-ն Ռոբերտ Քոչարյանի մեղադրանքին չի անդրադառնալու: «Քննարկելու է որևէ իրավական ակտի համապատասխանությունը Սահմանադրությանը: Որևիցե մեկի մեղավորության կամ անմեղության հարց ՍԴ-ն չի քննարկում: Բացարձակապես որևէ բան ձգձգելու անհրաժեշտություն, ցանկություն մենք չունենք: Որևիցե գործի ձգձգումը դիտվում է որպես մեղադրյալի իրավունքի խախտում»,-վստահեցրեց Քոչարյանի պաշտպանը:
Ալումյանը նաև կարծում է, որ դատարանը կարող է քննարկել կալանքի հարցը, եթե ամբաստանյալը կխախտի որևէ պարտավորություն դատավարական: Ինքը բացառում է, որ Քոչարյանը կարող է խախտել որևիցե պայման: «Ես էդպիսի ենթադրությունն ուղղակի բացառում եմ: Եթե անձը չի դրսևորում ոչ պատշաճ վարքագիծ, չի խոչընդոում դատավարությանը, կալանքի հարցը չի քննարկվում»:
Մարտի 1-ի տուժողներից մեկի ներկայացուցիչ, փաստաբան Սեդա Սաֆարյանը դատարանի որոշումը «հին ուժերի» գործունեության արդյունք որակեց: «Հին ուժերը համակարգված աշխատում են Քոչարյանի համար կուլիսներում:
Դատական համակագրում ոչինչ չի փոխվել, նույն քոչարյանական, սերժական դինաստիան է և էդ դինաստիան իր օգտին աշխատում է»,-տեսակետ հայտնեց նա:
Սաֆարյանը տեղյակ չի եղել քրգործի կասեցման որոշման մասին և ինքը ևս պատրաստվում է բողոքարկել այն: «Եթե սահմանադրականության հարց կար, դա պետք է գոնե դրվեր դատաքննության փուլում, որ կողմերի կարծիքը հաշվի առնվեր»,-նշեց նա՝ շարունակելով. «Եթե Քոչարյանն անձեռնմխելի լիներ, Վճռաբեկ դատարանը չէր բեկանի որոշումը: Նիկոլ Փաշինյանը վաղուց նրանց պիտի հանած լիներ, որ մենք էս ներքին լարվածությունը չապրեինք»:
Դիտարկմանը, թե դատավորները հրաժարական տալու ցանկություն չունեն, Սաֆարյանն ասաց. «Ոչինչ, թող հրաժարական չտան: Նիկոլ Փաշինյանը պետք է ընդամենը ստուգի՝ նրանք արդյոք ճիշտ դատավոր են եղել, ամեն մեկի տակ հազար աղբ կա, և օրինական իրենց պետք է հանի գործից, առանց անօրեն մեթոդների»:
Մարտի մեկի գործով նախկին մի շարք դատապարտյալների պաշտպան Մուշեղ Շուշանյանը գործը կասեցնելու ու ՍԴ ուղարկելու որոշումը «կանխատեսելի ու վտանգավոր զարգացում» անվանեց: «Դեռ մի քանի օր առաջ ինֆորմացիայի արտահոսք էր եղել, որ նման որոշում է եղել: Էսօր փաստորեն հաստատվեց էդ լուրը: Դա նշանակում է, որ դատական համակարգը ոչ միայն նահանջելու նպատակ չունի, այլև դիմադրելու է»: Նրա խոսքով՝ դրանք նախորդ ռեժիմի ռևանշի ձգտող կադրեր են, որոնք որոշակի պահի հանդես կգան ու անակնկալներ կմատուցեն:
«Նշանակում է, որ Ռոբերտ Քոչարյանը ողջ ներուժն ուղղելու է ռևանշին: Սա վտանգավոր իրավիճակներով է հղի ու ազգային անվտանգության համար մեծագույն վտանգ է իրենից պարունակում»,-զգուշացրեց փաստաբանը՝ ափսոսանք հայտնելով, որ դատական համակարգը զտելու մասին իրենց հայտարարությունները մինչ այժմ չեն լսվել:
«Սահմանադրական դատարանի որոշումը կարող է շատ երկար ձգվել՝ մեկ ու ավելի տարի: Խնդիրն այն է, որ Ռոբերտ Քոչարյանը մնա ազատության մեջ»,-ասաց Շուշանյանը:
ՍԴ առկա կազմը հաշվի առնելով՝ փաստաբանը որևէ կասկած չունի, որ այն դրական որոշում է կայացնելու Քոչարյանի համար՝ «որ Ռոբերտ Քոչարյանը օգտվում է անձեռնմխելիությունից, իսկ 300.1 հոդվածն էլ իր նկատմամբ կիրառվել չի կարող՝ ենթադրենք էն անհեթեթ հիմնավորմամբ, որ 2008 թ-ի դրությամբ նման հոդված չի եղել»: Կարծում է՝ կալանքի վերաբերյալ բողոքը կմերժվի՝ հիմնավորմամբ, որ գործի վարույթը կասեցված է:
Ուստի՝ փաստաբանն արձանագրեց, որ այս դատարան համակարգը չի կարող դատել Ռոբերտ Քոչարյանին ու Մարտի 1-ի մույս մեղավորներին: Ելքը, ըստ նրա, առաջիկա 2 ամսվա մեջ հանրաքվեով Սահմանադարական փոփոխություններ անելն է: «Շատ արագ պետք է Սահմանադրության գոնե դատական իշխանությանը վերաբերող գլխի փոփոխությունների գործընթաց նախաձեռնվի: Դա պետք է արվի շատ արագ, որովհետև հակառակ դեպքում անկանխատեսելի զարգացումներով է հղի էս իրավիճակը»,-զգուշացրեց փաստաբանը:
Նրա խոսքով՝ պետք է դատական իշխանության ձևավորման նոր, իրապես ժողովրդավարական, իրավական և դատարանների անկախությունը երաշխավորող ընթացակարգեր նախատեսվեն Սահմանադրության մեջ.
«Դա ընդունելուց անմիջապես հետո պետք է գործող բոլոր դատավորների լիազորությունները կասեցվեն և համապատասխան մարմինը, որը հիմա ԲԴԽ-ն է, եղած դատավորների վեթինգ իրականացնի, որոշի՝ նրանցից որոնք են համապատասխանում բարոյական և մասնագիտական բարձր չափանիշներին, որոնք թույլ են տալիս, որ իրենք պաշտոնավարեն որպես դատավոր, իսկ մնացածի մասով պետք է նոր դատավորներ նշանակվեն»:
Նախորդ նյութըԳլխավոր դատախազությունը բողոքարկում է
Հաջորդ նյութը«Ես դուրս եմ գալիս հացադուլից, որովհետև երկրում իրավիճակ է փոխվել»։ Արկադի Պապյանը դադարեցրեց 38 օրյա հացադուլը
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.